
Klasa: 003-04/24-01/15
Ur.br.: 2133-44-24-01/1
Karlovac,06.03.2024.

Z A K L J U Č C I

33. sjednice Školskog odbora Glazbene škole Karlovac održane 06. ožujka 2024.god. u prostorijama Glazbene škole Karlovac s početkom u 13 sati.                                                                                                                                                                                                                                                                                                                                                                                                                                                                    

Sjednici su se odazvali:
1. Irena Šegavić Čulig
2. Kristijan Kolaković
3. Božidar Križan
4. Robert Pajić
5. Vladimir Valić
6. Mojca Svetic Radočaj

Odsutni: Nikša Antica - opravdano

Ljiljana Jugović,  zapisničarka

	
Dnevni red:

1. Usvajanje zapisnika sa 32. sjednice školskog odbora Glazbene škole Karlovac.

2. Donošenje Odluke o imenovanju ravnatelja/ravnateljice Glazbene škole Karlovac.

3. Donošenje Odluke o usvajanju I. rebalansa Financijskog plana Glazbene škole Karlovac za  
    2024. godinu

4. Zamolba (Bruno i Tin Malinar)

5. Prethodna suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike Glazbene škole Karlovac (popis zaposlenika nalazi se u privitku zapisnika)

Dnevni red jednoglasno je usvojen. 


Ad/1
Usvajanje zapisnika sa 32. sjednice Školskog odbora Glazbene škole Karlovac

Članovi Školskog odbora jednoglasno su usvojili zapisnik sa 32. sjednice Školskog odbora Glazbene škole Karlovac u predloženom tekstu. 



Ad/2
Donošenje Odluke o imenovanju ravnatelja/ravnateljice Glazbene škole Karlovac.

[bookmark: _GoBack]Školskom odboru Glazbene škole Karlovac dana 05. siječnja 2024. dostavljeni su pisani zaključci Skupa radnika, Nastavničkog vijeća i Vijeća roditelja sa stajalištima tijela nakon provedenog tajnog glasovanja u skladu  sa člankom 57. Statuta Glazbene škole Karlovac u postupku imenovanja ravnatelja/ravnateljice Glazbene škole Karlovac. Uz Zaključke, Školskom odboru dostavljene su i preslike zapisnika Skupa radnika, Nastavničkog vijeća i Vijeća roditelja, čime su ispunjene formalne pretpostavke da se pristupi imenovanju ravnatelja škole. Uvidom u zapisnike održanih sjednica Školski odbor utvrdio je da su Skup radnika, Nastavničko vijeće i Vijeće roditelja proveli tajno glasovanje radi zauzimanja stajališta njihovih predstavnika u školskom odboru u postupku imenovanja ravnatelja/ravnateljice škole.
Školski odbor također je utvrdio da Pisani zaključci Skupa radnika, Nastavničkog vijeća i Vijeća roditelja glase:
Skup radnika, Nastavničko vijeće i Vijeće roditelja Glazbene škole Karlovac,  nakon provedenog tajnog glasovanja,  na svojim sjednicama održanim 04. ožujka 2024. godine promoviraju kandidatkinju SNJEŽANU MRLJAK  za imenovanje na funkciju ravnateljice Glazbene škole Karlovac.
Nakon provedenog tajnog glasovanja za kandidata/kandidatkinju za ravnateljicu Glazbene škole Karlovac, Skup radnika, Nastavničko vijeće i Vijeće roditelja stajališta su da se za ravnateljicu Glazbene škole Karlovac imenuje 
SNJEŽANA MRLJAK, prof. klavira, ravnatelj mentor
iz Karlovca, Alfreda Krupe 3
Obvezuju se članovi-predstavnici vijeća i radnika u školskom odboru da kod imenovanja ravnatelja na sjednici školskog odbora glasuju za imenovanje promoviranog ravnatelja.
Član školskog odbora Robert Pajić kojeg su imenovali radnici u postupku imenovanja ravnatelja/ravnateljice Glazbene škole Karlovac, ima obvezu glasovati za kandidatkinju Snježanu Mrljak, prof. klavira, ravnatelj mentor iz Karlovca, Alfreda Krupe 3.
Oba predstavnika Nastavničkog vijeća u Školskom odboru, Božidar Križan i Vladimir Valić imaju obvezu glasovati za kandidatkinju Snježanu Mrljak, prof. klavira, ravnatelj mentor iz Karlovca, Alfreda Krupe 3.
Predstavnica Vijeća roditelja u Školskom odboru, Mojca Svetic Radočaj ima obvezu glasovati za kandidatkinju Snježanu Mrljak, prof. klavira, ravnatelj mentor iz Karlovca, Alfreda Krupe 3.
Sukladno članku 61. Statuta Škole i članku 127. Zakona o odgoju i obrazovanju u osnovnoj i srednjoj školi, imenovanje ravnatelja obavlja se javnim glasovanjem, dizanjem ruku.

Pristupilo se glasovanju prema Listi kandidata za imenovanje ravnatelja/ravnateljice Glazbene škole Karlovac koju je utvrdio Školski odbor na 30. sjednici održanoj 28. veljače 2024.
Nakon provedenog javnog glasovanja za imenovanje ravnatelja/ravnateljice Škole, kandidatkinja Snježana Mrljak, prof. klavira, ravnatelj mentor iz Karlovca, Alfreda Krupe 3, dobila je 6 (šest) glasova.
Kandidat Tomislav Novak nije dobio niti jedan glas.
Za imenovanje su glasovali:Božidar Križan i Vladimir Valić predstavnici Nastavničkog vijeća u Školskom odboru, Mojca Svetic Radočaj, predstavnica Vijeća roditelja, Robert Pajić, član kojeg su imenovali radnici Škole, Kristijan Kolaković, predstavnik osnivača i Irena Šegavić Čulig, predstavnica osnivača.
Školski odbor jednoglasno donosi: 
O  D  L  U  K  U
o imenovanju ravnateljice Glazbene škole Karlovac
I.	
SNJEŽANA MRLJAK, OIB: 26255313077, iz Karlovca, Alfreda Krupe 3, diplomirani muzičar klavirist i profesor klavira, imenuje se ravnateljicom Glazbene škole Karlovac, na mandat od pet (5) godina.

II.
Mandat iz točke I. ove Odluke počinje teći dana 17. prosinca 2024. godine.


III.
Predsjednik Školskog odbora sklopit će ugovor o radu s imenovanom ravnateljicom.

IV.
Ova Odluka stupa na snagu nakon dobivanja suglasnosti Ministra Ministarstva znanosti i obrazovanja.

Ako Ministar ne uskrati suglasnost u roku od 15 dana od dana dostave zahtjeva za suglasnošću, smatra se da je suglasnost dana.
O B R A Z L O Ž E N J E
Školski odbor Glazbene škole Karlovac, na svojoj 29. sjednici održanoj 09. veljače
2024. donio je Odluku o raspisivanju natječaja za imenovanje ravnatelja/ravnateljice Glazbene škole Karlovac.  
Natječaj za imenovanje ravnatelja/ravnateljice Glazbene škole Karlovac, objavljen je 16. veljače 2024. u službenom listu Republike Hrvatske „Narodnim novinama“ br. 19/2024., na mrežnim stranicama Glazbene škole Karlovac i mrežnim stranicama Hrvatskog zavoda za zapošljavanje, a što je u skladu s člankom 127. stavak 4. Zakona o odgoju i obrazovanju u osnovnoj i srednjoj školi (NN, broj: 87/08., 86/09., 92/10., 105/10., 90/11., 5/12., 16/12., 86/12.,126/12.,94/13.,152/14.,7/17., 68/18., 98/19., 64/20.,151/22. i 156/23.). 
Školski odbor Glazbene škole Karlovac na svojoj 30. sjednici održanoj 28. veljače 2024., utvrdio da su u otvorenom natječajnom roku ( 8 dana od dana objavljivanja natječaja) zaprimljene dvije (2) zatvorene omotnice. Prva omotnica stigla je s datumom 20. veljače 2024. Omotnica je urudžbirana pod brojem, klasa: 053-01/24-01/1, ur.br.: 2133-44-24-01. Druga omotnica stigla je s datumom 23.02.2024. Omotnica je urudžbirana pod brojem, klasa: 053-01/24-01/2, ur. br.: 2133-44-24-01. Uz prijavu na natječaj kandidati su bili dužni priložiti dokumentaciju u originalu ili ovjerenom presliku u skladu s Odlukom Školskog odbora o raspisivanju Natječaja od 09. Veljače 2024.
Prijavu na natječaj pod brojem, klasa: 053-01/24-01/1, ur.br.: 2133-44-24-01, od 20. veljače 2024. podnijela je Snježana Mrljak, prof. klavira, ravnatelj mentor iz Karlovca, Alfreda Krupe 3, te je uz prijavu priložena sva tražena dokumentacija u originalu i ovjerenoj preslici.
Provjerom natječajne dokumentacije kandidatkinje Snježane Mrljak  članovi školskog odbora jednoglasno su utvrdili da je prijava pravodobna te da kandidatkinja ispunjava propisane nužne uvjete za ravnatelja. 
Vrednovane su dodatne kompetencije kandidatkinje Snježane Mrljak u skladu sa člankom 51. Statuta Glazbene škole Karlovac.
Kandidatkinja Snježana Mrljak dokazala je dodatne kompetencije propisanom dokumentacijom te ostvaruje dodatne bodove s osnova:
- poznavanja stranog jezika – 1 bod
- poznavanja digitalnih vještina – 1 bod
- iskustva rada na projektima – 1 bod 
Kandidatkinja Snježana Mrljak sveukupno je ostvarila 3 dodatna  boda.

Prijavu na natječaj pod brojem:, klasa: 053-01/24-01/2, ur. br.: 2133-44-24-01. od 23.02.2024. god. podnio je Tomislav Novak, akademski glazbenik harmonikaš i prof. harmonike iz Karlovca, Tina Ujevića 5, te je uz prijavu priložena sva tražena dokumentacija u originalu i ovjerenoj preslici.
Provjerom natječajne dokumentacije kandidata Tomislava Novaka  članovi školskog odbora jednoglasno su utvrdili da je prijava pravodobna te da kandidat ispunjava propisane nužne uvjete za ravnatelja. 
Vrednovane su dodatne kompetencije kandidata Tomislava Novaka u skladu sa člankom 51. Statuta Glazbene škole Karlovac.
Kandidat Tomislav Novak dokazao je dodatne kompetencije propisanom dokumentacijom te ostvaruje dodatne bodove s osnova:
- poznavanja stranog jezika – 1 bod
- iskustva rada na projektima – 1 bod 
Kandidat Tomislav Novak sveukupno je ostvario 2 dodatna boda.
Školski odbor utvrdio je listu kandidata koju čine:
1. SNJEŽANA MRLJAK, prof. klavira, ravnatelj mentor iz Karlovca, Alfreda Krupe 3
2. TOMISLAV NOVAK, prof. harmonike iz Karlovca, Tina Ujevića 5

Školski odbor je svojim Zaključkom donesenim na 30. sjednici održanoj 28. veljače 2024., u skladu s odredbama Statuta i Zakona, umnožio u potrebnom broju primjeraka prijave kandidata/kandidatkinje s priloženim dokazima o ispunjavanju uvjeta i dostavio ih Nastavničkom vijeću, Vijeću roditelja i Skupu radnika zbog zauzimanja stajališta o prijavljenim kandidatima za ravnatelja/ravnateljicu i dostavljanja pisanog Zaključka Školskom odboru.
Dana 04. ožujka 2024.na zajedničkoj sjednici Školskog odbora, Nastavničkog vijeća i Skupa radnika kandidati s liste kandidata:1.Snježana Mrljak i 2. Tomislav Novak predstavili su svoj  program rada za mandatno razdoblje. Istoga dana kandidati s liste kandidata:1.Snježana Mrljak i 2. Tomislav Novak predstavili su svoj program rada za mandatno razdoblje i Vijeću roditelja.
04. ožujka 2024.  u 14 sati održan je Skup radnika, u 15 sati sjednica Nastavničkog vijeća, a u 18 sati sjednica Vijeća roditelja na kojima su navedena tijela, tajnim glasovanjem utvrdila stajalište glede prijavljenih kandidata i donijela Zaključke osnovom kojih će glasovati članovi tih tijela u Školskom odboru u postupku imenovanja ravnatelja škole.
Na 33. sjednici Školskog odbora, dana 06. ožujka 2024. godine provedeno je javno glasovanje za imenovanje ravnatelja, pojedinačnim izjašnjavanjem članova, pri čemu su predstavnici Nastavničkog vijeća, predstavnik Vijeća roditelja te predstavnik Skupa radnika bili obvezni glasovati u skladu sa stajalištima tijela utvrđenim tajnim glasovanjem, a sadržanim u pisanim zaključcima dostavljenim Školskom odboru. Nakon provedenog javnog glasovanja, pojedinačnim izjašnjavanjem članova, sa 6 (šest) glasova „ZA“ Školski odbor Glazbene škole Karlovac, na svojoj 33. sjednici održanoj dana 06. ožujka 2024., pod točkom 2. dnevnog reda, jednoglasno je odlučio da  se gospođa Snježana Mrljak iz Karlovca, Alfreda Krupe 3, diplomirani muzičar klavirist i profesor klavira,  imenuje za ravnateljicu Glazbene škole Karlovac, na mandat od pet (5) godina, koji počinje teći dana 17. prosinca 2024. godine.
Ministru Ministarstva znanosti i obrazovanja, dostavit će se zahtjev za izdavanje suglasnosti za imenovanu ravnateljicu Glazbene škole Karlovac, gđu Snježanu Mrljak, dipl. muzičar klavirist i prof. klavira iz Karlovca, Alfreda Krupe 3.
Člankom 127.stavak 13. Zakona o odgoju i obrazovanju u osnovnoj i srednjoj školi (NN, broj: 87/08.,86/09.,92/10.,105/10.,90/11.,5/12.,16/12.,86/12.,126/12.,94/13.,152/14.,7/17., 68/18., 98/19., 64/20.,151/22. i 156/23.), utvrđeno je da Odluka o imenovanju  ravnatelja stupa na snagu nakon dobivene suglasnosti ministra, a ako ministar ne uskrati suglasnost u roku od 15 dana od dana dostave zahtjeva za suglasnošću smatra se da je suglasnost dana.
Trajanje mandata ravnatelja utvrđeno je u skladu sa člankom 127. stavak 1. Zakona o odgoju i obrazovanju u osnovnoj i srednjoj školi 
(NN, br.:87/08.,86/09.,92/10.,105/10.,90/11.,5/12.,16/12.,86/12.,126/12.,94/13.,152/14.,7/17., 68/18., 98/19., 64/20.,151/22. i 156/23.), dok je ovlast sklapanja ugovora o radu utvrđena člankom 128. rečenog Zakona.

Slijedom navedenog Školski odbor Glazbene škole Karlovac, odlučio je kao u izreci ove Odluke.

Pouka o pravnom lijeku:
Kandidat koji je podnio prijavu na natječaj ima pravo uvida u natječajnu dokumentaciju te može u roku od 15 dana od dana primitka ove Odluke zahtijevati sudsku zaštitu kod nadležnog suda.   
Donijeta Odluka sačinit će se kao pojedinačni akt.
Ad/3
Donošenje Odluke o usvajanju I. rebalansa Financijskog plana Glazbene škole Karlovac za 2024.

Članovi školskog odbora jednoglasno su donijeli:
O  D  L  U  K  U
o prihvaćanju I. rebalansa Financijskog plana Glazbene škole Karlovac za 2024. godinu
I.
Prihvaća se  I. rebalans Financijskog plana Glazbene škole Karlovac za 2024. godinu.
II.
Za provedbu rebalansa financijskog plana zadužuje se ravnateljica  škole. 
III.
	Ova Odluka stupa na snagu danom donošenja, a bit će objavljena na mrežnim stranicama Glazbene škole Karlovac.
Ad/4
Zamolba
Članovi školskog odbora donijeli su 
ZAKLJUČAK:
Rješavanje zamolbe nije u nadležnosti školskog odbora. 
Prof. Anita Milunić razmotrit će način financiranja na roditeljskom sastanku.
Ad/5
Prethodna suglasnost za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) za zaposlenike Glazbene škole Karlovac (popis zaposlenika nalazi se u privitku zapisnika)


Školski odbor jednoglasno daje

PRETHODNU SUGLASNOST

za promjenu ugovora o radu temeljem Zakona o plaćama u državnoj službi i javnim službama (Narodne novine broj 155/23) i Uredbe o nazivima radnih mjesta, uvjetima za raspored i koeficijentima za obračun plaće u javnim službama (Narodne novine broj 22/24) zaposlenicima Glazbene škole Karlovac (popis zaposlenika nalazi se u privitku zapisnika).


 
Dovršeno u 14,45 sati.

U Karlovcu, 06.03.2024.					Predsjednik Školskog odbora
							         																    Robert Pajić, mag.mus.   
      Zapisničar:
   Ljiljana Jugović					          

